Source: https://www.riigiteataja.ee/akt/323022016002
Timestamp: 2019-05-27 09:34:41+00:00
Document Index: 5382910

Matched Legal Cases: ['§ 25', '§ 28', '§ 12', '§ 31', '§ 25', '§ 28']

RT III, 23.02.2016, 2
Vastu võetud 18.02.2016 nr 59
Korraldus kehtestatakse vastavalt maareformi seaduse § 25 lõikele 6 ja § 28 lõikele 2 ning kooskõlas Vabariigi Valitsuse 2. juuni 2006. a määrusega nr 133 „Maa munitsipaalomandisse andmise kord“.
Saku Vallavolikogu 19. novembri 2015. a otsuse nr 80 alusel on Saku Vallavalitsus esitanud 7. detsembri 2015. a kirjaga nr 8-1/5870 Keskkonnaministeeriumile taotluse Harju maakonnas Saku vallas Saku alevikus asuva Tiigi tn 15 maaüksuse (pindala 5660 m2, sihtotstarve tootmismaa) Saku valla munitsipaalomandisse andmiseks vastavalt maa asendiplaanile1. Tuginedes Saku Vallavolikogu 15. oktoobri 2015. a otsusega nr 76 kehtestatud Saku aleviku Tiigi tänava, Staadioni tn 13e, Teetammi ja Loigu kinnistute vahelise ala ja lähiümbruse detailplaneeringule, taotleb Saku vald Tiigi tn 15 maaüksust munitsipaalomandisse jäätmepunkti rajamiseks.
Vastavalt jäätmeseaduse § 12 lõikele 2 korraldavad jäätmehoolduse arendamist oma haldusterritooriumil omavalitsusorganid. Sama seaduse § 31 lõike 1 kohaselt peab kohalik omavalitsus korraldama jäätmete sortimist, sealhulgas liigiti kogumist, et võimaldada nende taaskasutamist võimalikult suures ulatuses. Seega on jäätmehoolduse korraldamise eesmärgil jäätmepunkti rajamine omavalitsusüksuse ülesanne.
Eeltoodust lähtuvalt on Tiigi tn 15 maaüksuse vajalikkus Saku vallale omavalitsusüksuse ülesannete täitmiseks ja arenguks vajaliku maana põhjendatud.
Lähtudes eeltoodust ja vastavalt maareformi seaduse § 25 lõikele 6 ja § 28 lõikele 2 ning kooskõlas Vabariigi Valitsuse 2. juuni 2006. a määrusega nr 133 „Maa munitsipaalomandisse andmise kord“ anda kohaliku omavalitsusüksuse ülesannete täitmiseks ja arenguks vajaliku maana Saku valla munitsipaalomandisse Harju maakonnas Saku vallas Saku alevikus asuv Tiigi tn 15 maaüksus (pindala 5660 m2, sihtotstarve tootmismaa) vastavalt maa asendiplaanile1. Maaüksus antakse munitsipaalomandisse jäätmepunkti rajamiseks.
Maa-ametil teha korraldus Saku Vallavalitsusele teatavaks.
1 Asendiplaaniga saab tutvuda Maa-ametis.